WLB/fi

== Tietoa projektista ==
=== Mitä nimi tarkoittaa? ===
Nimi Wikia Language Brigade on Albugineousin keksimä ja koostuu kolmesta osasta:
*Wikia – toiminta-alueemme kattaa koko wikipalvelun: meidän wikimme, sinun wikisi, ja kaiken muun Wikiaan liittyvän. 
*Language – teemme käännöksiä ja suoritamme kielentarkistuksia Wikian monille kielille.
*Brigade – toimimme ryhmänä, ja kanssaprikaatilaisille annetaan tiettyjä etuja.
Tämä tarkoittaa siis, että olemme tiimi ihmisiä jotka työskentelevät wikipalvelulaajuisesti auttaen ja parantaen koko Wikia -yhteisöä kääntämällä ja tarkistamalla mitä tahansa kieliä. Tämän lisäksi WLB on myös prikaatilaisemme (projektinjäsenemme) ylläpitämä vapaaehtoisprojekti, missä käännöksiä tehdään pyydettäessä, joko erillisesti tai pyyntösivumme kautta.
=== Lyhyt historia ===
Myöhäiskeväällä 2013 Yatalu, jolla on (epäterveellisen?) suuri mieltymys vieraskielisiin wikeihin, sai idean perustaa Wikialla käännösprojekti. Hän aloitti WLB -mallineiden tekemisen ulkoisissa hiekkalaatikoissa ja siirsi ne Community Centraliin seuraavana päivänä. Muutamassa viikossa kymmeniä käyttäjiä liittyi projektiin mukaan, ja tämäkin wiki perustettiin.
== Tehtäviä ==
=== Pyynnöt ===
Voit pyytää jäseniltämme käännöksiä ja kielentarkistuksia. Molempiin liittyvät säännöt löytyvät sivulla Request policy. Pyynnöt tehdään joko henkilökohtaisella pyynnöllä tai pyyntösivumme kautta.
Henkilökohtaisen pyynnön voit tehdä menemällä ensin sivulle w:Template:WLB ja tarkistamalla, mitkä käyttäjät hallitsevat tarkistettavan kielen (tai käännöksen lähde- sekä kohdekielet). Mikäli kyseessä on harvinaisempia kieliä, tämä menetelmä saattaa olla nopeampi, ja pääset myös näkemään, mikä valitsemasi henkilön taso kussakin kielessä on.
Jos haluat jättää ei-henkilökohtaisen pyynnön, tapahtuu se tässä wikissä. Tätä varten löytyy kaksi sivua: Translate:Requests käännöspyyntöjä ja Correct:Requests tarkistuspyyntöjä varten. Tämä menetelmä riippuu kuitenkin siitä, kuinka usein jäsenemme käyvät tarkistamassa näitä sivuja uusien pyyntöjen varalta, joten se voi olla hitaampi tapa.
=== Liittyminen ===
Liittyminen projektimme jäseneksi tapahtuu seuraavasti:
*Käy laittamassa nimesi ja tietosi tänne: w:Template:WLB.
**Miten? Lue sivulta Join.
**Laita itsesi kaikkien niiden kielten alle, joita olet halukas kääntämään ja tarkistamaan.
*Voit lisätä mallineitamme profiiliisi.
*Tarkista pyyntösivuja säännöllisesti!
=== Kääntäminen/kielentarkistus ===
Suorittaessasi käännöksiä tai kielentarkastuksia, pyrithän korkeimpaan mahdolliseen laatuun: mitä paremmin käännät tai korjaat, sitä paremmin autat kyseessä olevaa wikiä. Hyvin tehty työ tuo arvostusta ei vain itsellesi, vaan myös auttamasi yhteisölle, edustamasi wikille, WLB:lle, ja jopa koko Wikialle.
Muutama vinkki hyvään käännökseen:
* Älä hyväksy pyyntöjä, joita et halua. Joku muu voi olla halukkaampi panostamaan hyvään käännökseen.
* Kielioppi ja sisältö ovat kirjaimellista käännöstä tärkeämpiä.
* Jakamalla lauseet pienempiin osiin saatat välttyä turhista virheistä.
* Mikäli aihe ei ole sinulle tuttu, kysy pyytäjältä lisätietoja sanoista, joiden merkityksistä et ole varma.
=== Arvostelu ===
Mikäli haluat arvostella tai jakaa mielipiteesi projektistamme tai suoritetusta käännös-/korjaustyöstä, voit jättää palautteesi sivulla Guestbook. Arvosteluun liittyvät ohjeet löytyvät sivulla Language Brigade Wiki:Review policy, joskin ne ovat yksinkertaiset: kerro, mitä arvostelet, perustele mielipiteesi ja muista allekirjoittaa viestisi.
=== Rekrytointi ===
Saat oikein mielellään kertoa projektistamme muillekin! Otamme aina vastaan uusia jäseniä ja miksipä ei lisää käännös- ja tarkistuspyyntöjäkin.
Category:FI-suomi
fi